text: Bilen nær brændt, mens kæresten fødte
  09 marts 2012 kl. 13.10
  Kæresten var i gang med at føde på Kolding Sygehus, da manden blev forstyrret af politiet. Din bil brænder, fik manden at vide.
  I formiddags ringede en taxachauffør til alarmcentralen og fortalte, at der var gået ild i en bil på parkeringspladsen foran Kolding Sygehus.
  Kolding Brandvæsen var hurtigt på stedet, men da var ilden gået ud igen, skriver kolding-netavis.dk.
  Selvom konen var igang med fødslen, løb manden ud til bilen - en sort Citroén C5.
  Den lugtede af brændte ledninger, så der har formentlig været en kortslutning et eller andet sted. 
  Manden blev kørt hen til fødeafdelingen igen af en politipatrulje.
  